
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 26Nsre/7/2026 1126907924 17. 03. 2026 JUDr. Patrik Števík ECLI:SK:MSBA3:2026:1126907924.2
Uznesenie Mestský súd Bratislava III v právnej veci zamietnutia námietky proti odmietnutiu vykonania zmeny zapísaných údajov do obchodného registra pri obchodnej spoločnosti BORMIS EU s.r.o., so sídlom Ulica J. Cubínka 1965/1, 900 21 Svätý Jur, IČO: 36 711 268, takto rozhodol: I. Súd uznesenie zo dňa 10.03.2026, č. k. 26Nsre/7/2026-2 zrušuje. odôvodnenie: 1. Uznesením zo dňa 10.03.2026, č. k. 26Nsre/7/2026-2, súd zamietol námietky proti odmietnutiu vykonania zmeny zapísaných údajov do obchodného registra pri obchodnej spoločnosti: BORMIS EU s.r.o., so sídlom Ulica J. Cubínka 1965/1, 900 21 Svätý Jur, IČO: 36 711 268, nakoľko navrhovateľ ani v námietkach neodstránil nedostatky vytýkané v oznámení o odmietnutí vykonania zápisu. Navrhovateľ nepriložil k návrhu okrem iného aj rozhodnutie spoločníka alebo valného zhromaždenia spoločnosti o zmene spoločenskej zmluvy (z ktorého by vyplývala zmena predmetu podnikania alebo činnosti). 2. Navrhovateľ dňa 13.03.2026 doplnil svoje podanie o osvedčené Rozhodnutie jediného spoločníka zo dňa 12.03.2026. 3. Podľa § 376 Civilného sporového poriadku (CSP) ak bolo podané odvolanie proti uzneseniu, súd prvej inštancie môže uznesenie zrušiť, ak odvolaniu v celom rozsahu vyhovie a z uznesenia nenadobudla doposiaľ práva iná osoba ako odvolateľ. 4. Vzhľadom na to, že navrhovateľ v zákonnej lehote po doručení uznesenia o zamietnutí námietky splnil všetky podmienky na vykonanie zápisu zmeny zapísaných údajov do obchodného registra, súd v zmysle vyššie citovaného ustanovenia rozhodol spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2026:1126907924.2 (dáta aktuálne k 14. 11. 2026). Záväzné je znenie zverejnené súdom.




